Diari Oficial de la Generalitat Valenciana


Sumari del DOGV 4746, del 05-05-2004 (2004/4360)

Notificació a José María Toledo Gozalvo, president de la SAT 286 CV La Comarcal.
--------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4360


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a José María Toledo Gozalvo, president de la SAT 286 CV La Comarcal. [2004/M4360]
  
El director general de Producció i Comercialització Agrària de la Conselleria d'Agricultura, Pesca i Alimentació, d'acord amb l'article 59 punt 5 de la Llei 30/1992, de 26 de novembre, mitjançant aquest escrit notifica a José María Toledo Gozalvo, president de la SAT 286 CV La Comarcal, amb domicili a l'avinguda del País Valencià, número 9, primer, 46290 Torrent, la Resolució de 28 de gener de 2004, el text de la qual es reprodueix tot seguit.
  
La SAT 286 CV La Comarcal és una organització de productors de fruites i hortalisses reconeguda segons l'article 14 del Reglament (CE) 2200/1996, del Consell, i inscrita amb el número 802, per al a categoria V) cítrics.
  
Com a resultat del control efectuat a l'entitat, el 3 de juny de 2002 es va redactar informe tècnic segons el qual la SAT 286 CV La Comarcal no s'ajustava a la normativa reguladora de les organitzacions de productors i procedia iniciar un expedient de retirada de reconeixement.
  
L'entitat va presentar escrit d'al·legacions, que es varen acceptar, i se li va concedir un termini addicional d'una campanya per aconseguir els requisits mínims exigits per la normativa per mantenir el reconeixement previ, amb la indicació expressa que si en finalitzar la referida campanya la SAT 286 CV La Comarcal no oferia garanties sobre l'eficàcia de la seua acció es procediria a iniciar un nou expedient de retirada de reconeixement.
  
Finalitzada la campanya 2002/2003 es va requerir l'entitat per verificar el compliment dels requisits mínims per mantenir el reconeixement previ, fet que no ha sigut justificat per la SAT 286 CV La Comarcal. D'aquest fet es va informar a l'entitat, així com també de l'inici d'un expedient de retirada del reconeixement com a organització de productors de fruites i hortalisses, i de la concessió d'un termini de 15 dies per a presentar al·legacions.
  
Transcorregut aquest termini sense que per part de la SAT 286 CV La Comarcal s'haja aportat cap document que modifique la valoració de l'informe tècnic, i tenint en compte el Reglament (CE) 1.432/2003 de la Comissió, d'11 d'agost, l'Ordre del Ministeri d'Agricultura, Pesca i Alimentació de 30 d'abril de 1997, i el Decret 118/2003, del Govern Valencià, d'11 de juliol de 2003, resolc:
  
Retirar el reconeixement com a organització de productors de fruites i hortalisses a la SAT 286 CV La Comarcal i comunicar aquesta retirada al Ministeri d'Agricultura, Pesca i Alimentació, perquè procedisca a la seua anotació en el corresponent registre.
  
Aquesta resolució no posa fi a la via administrativa, i contra ella pot interposar-se recurs d'alçada en el termini d'un mes des del dia de la notificació, davant el secretari autonòmic d'Agricultura i Relacions Agràries, de conformitat amb allò que disposen els articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.